CELEX: 62011TA0188
Language: fi
Date: 2013-05-28 00:00:00
Title: Asia T-188/11: Unionin yleisen tuomioistuimen tuomio 28.5.2013 — Chiboub v. neuvosto (Yhteinen ulko- ja turvallisuuspolitiikka — Tunisian tilanteen johdosta tiettyihin henkilöihin ja yhteisöihin kohdistuvat rajoittavat toimenpiteet — Varojen jäädyttäminen — Oikeudellisen perustan puuttuminen)

3.8.2013   
            
            
               FI
            
            
               Euroopan unionin virallinen lehti
            
            
               C 225/68
            
         Unionin yleisen tuomioistuimen tuomio 28.5.2013 — Chiboub v. neuvosto
   (Asia T-188/11) (1)
   
   (Yhteinen ulko- ja turvallisuuspolitiikka - Tunisian tilanteen johdosta tiettyihin henkilöihin ja yhteisöihin kohdistuvat rajoittavat toimenpiteet - Varojen jäädyttäminen - Oikeudellisen perustan puuttuminen)
   2013/C 225/151
   Oikeudenkäyntikieli: ranska
   
      Asianosaiset
   
   
      Kantaja: Mohamed Slim Ben Mohamed Hassen Ben Salah Chiboub (Abu Dhabi, Arabiemiirikunnat) (edustajat: aluksi asianajajat G. Perrot ja F. Gaudillière, sitten asianajaja M.-M. Le Roux)
   
      Vastaaja: Euroopan unionin neuvosto (asiamiehet: aluksi A. Vitro, G. Étienne ja S. Cook, sitten A. Vitro ja G. Étienne)
   
      Väliintulijat, jotka tukevat vastaajan vaatimuksia: Euroopan komissio (asiamiehet: A. Bordes ja M. Konstantinidis) ja Tunisian tasavalta (asiamies: asianajaja W. Bourdon)
   
      Oikeudenkäynnin kohde
   
   Vaatimus ensiksi Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä 31.1.2011 annetun neuvoston päätöksen 2011/72/YUTP (EUVL L 28, s. 62), toiseksi Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP täytäntöönpanosta 4.2.2011 annetun neuvoston täytäntöönpanopäätöksen 2011/79/YUTP (EUVL L 31, s. 40) ja kolmanneksi Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä 4.2.2011 annetun neuvoston asetuksen (EU) N:o 101/2011 (EUVL L 31, s. 1) kumoamiseksi kantajaa koskevilta osin.
   
      Tuomiolauselma
   
   
               1)
            
            
               Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä 31.1.2011 annetun neuvoston päätöksen 2011/72/YUTP liite, sellaisena kuin se on muutettuna päätöksen 2011/72 täytäntöönpanosta 4.2.2011 annetulla neuvoston täytäntöönpanopäätöksellä 2011/79/YUTP, kumotaan Mohamed Slim Ben Mohamed Hassen Ben Salah Chiboubia koskevilta osin.
            
         
               2)
            
            
               Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä 4.2.2011 annettu neuvoston asetus (EU) N:o 101/2011 kumotaan Chiboubia koskevilta osin.
            
         
               3)
            
            
               Päätöksen 2011/72, sellaisena kuin se on muutettuna täytäntöönpanopäätöksellä 2011/79, liitteen vaikutukset pysyvät voimassa siihen asti, kunnes asetuksen N:o 101/2011 kumoaminen, siltä osin kuin se koskee Chiboubia, tulee voimaan.
            
         
               4)
            
            
               Euroopan unionin neuvosto vastaa omista oikeudenkäyntikuluistaan, ja se velvoitetaan korvaamaan Chiboubin oikeudenkäyntikulut.
            
         
               5)
            
            
               Euroopan komissio ja Tunisian tasavalta vastaavat omista oikeudenkäyntikuluistaan.
            
         
      (1)  EUVL C 145, 14.5.2011.